gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6651, del 15-11-2011 (2011/11441)

Notificació per a esmena de la falta de presentació de la declaració estadisticocomptable corresponent a l'exercici de 2010.
----------------------------------------------------------------------------------------------------------------------------

### Dades del document

Número de DOGV
:   6651

Data del DOGV
:   15-11-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/11138


Organisme emissor
:   Conselleria d'Economia, Indústria i Comerç

Tipus de document
:   Anunci

Notificació per a esmena de la falta de presentació de la declaració estadisticocomptable corresponent a l'exercici de 2010. [2011/11367]  
Segons les dades que hi ha en la Unitat de Mediació d'Assegurances de la Direcció General d'Economia, les corredories que a continuació s'enumeren no han presentat la declaració estadisticocomptable corresponent a l'exercici de 2010.  
Segurfesta XXI, SL, amb número d'inscripció VS-2005-042 i amb domicili a Alfinach, 9, baix, 46188 Puçol.  
Seguros Colectivos del Mediterráneo, SL, amb número d'inscripció VS-2001-025 i amb domicili a Holanda, 6, baix, 03761 Alacant.  
  
Apsa Aseguranza, SLL, amb número d'inscripció VS-2003-046 i amb domicili a Senyera, 8-1r-1a, 46246 Benetússer.  
Logicom Correduría, SL, amb número d'inscripció VS-2003-008 i amb domicili a Navarra, 111, entresòl, 12414 Castelló de la Plana.  
  
José Vicente Lorente Orovay, corredor d'assegurances, amb número d'inscripció VP-2002-036 i amb domicili a Navarra, 111; República Argentina, 21-7-14, 46420 Gandia.  
Per tant, no hi ha constància que estiguen al corrent de la seua obligació de tenir una assegurança de responsabilitat civil, que és un dels requisits establits en la Llei 26/2006, de 17 de juliol, de Mediació d'Assegurances i Reassegurances Privades, per a mantenir l'autorització administrativa.  
Doncs bé, vist el que s'ha disposat en l'article 53 de la llei esmentada, se li concedix un termini de deu dies, comptats a partir de l'endemà de la recepció de la present notificació, perquè hi efectuen al·legacions.  
  
València, 21 de octubre de 2011.- El director general d'Economia: Jorge Vela Bargues.
Diari Oficial de la Generalitat Valenciana


Sumari del DOGV 6651, del 15-11-2011 (2011/11769)

Aprovació de la separata del Projecte d'Urbanització del Sector Nou Natzaret, xarxa d'aigües pluvials al terme municipal d'Alacant i del Projecte d'Urbanització del Vial A.
----------------------------------------------------------------------------------------------------------------------------------------------------------------------------

### Dades del document

Número de DOGV
:   6651

Data del DOGV
:   15-11-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/11852


Data del document
:   08-11-2011

Organisme emissor
:   Ajuntament d'Alacant

Tipus de document
:   Anunci

Descriptors 

:   * Alacant
    * pla d'urbanisme
    * administració local

Aprovació de la separata del Projecte d'Urbanització del Sector Nou Natzaret, xarxa d'aigües pluvials al terme municipal d'Alacant i del Projecte d'Urbanització del Vial A. [2011/11993]  
La Junta de Govern Local de l'Ajuntament, en la sessió celebrada el dia 10 d'octubre de 2011, va adoptar, entre altres, l'acord que figura a continuació:  
Aprovació de la separata del Projecte d'Urbanització del Sector Nou Natzaret, xarxa de pluvials al terme municipal d'Alacant i del Projecte d'Urbanització del Vial A al terme municipal d'Alacant.  
  
Cosa que es publica perquè se'n prenga coneixement, segons el que disposa l'article 104.2 de la Llei 16/2005, de 30 de desembre, Urbanística Valenciana, i s'adverteix que, contra l'acte a què es fa referència, que posa fi a la via administrativa, i davant de l'òrgan que el va dictar, s'hi pot interposar, per escrit adreçat a l'Ajuntament, dins del termini d'un mes i amb caràcter potestatiu, el recurs de reposició, prèviament al contenciós administratiu, o aquest directament davant de la Sala del Tribunal Superior de Justícia de la Comunitat Valenciana, en el termini de dos mesos, comptadors -ambdós terminis- a partir de l'endemà de la publicació d'aquest edicte en el Butlletí Oficial de la Província d'Alacant.  
  
Alacant, 8 de novembre de 2011.- La regidora d'Urbanisme: Marta García-Romeu de la Vega. El vicesecretari: Germán Pascual Ruiz-Valdepeñas.
Diari Oficial de la Generalitat Valenciana


Sumari del DOGV 6650, del 14-11-2011 (2011/11963)

Informació pública de la modificació puntual número 1 del Pla de Reforma Interior del Sector APD/21 del Pla General Municipal d'Ordenació.
------------------------------------------------------------------------------------------------------------------------------------------

### Dades del document

Número de DOGV
:   6650

Data del DOGV
:   14-11-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/11193


Data del document
:   21-10-2011

Organisme emissor
:   Ajuntament d'Alacant

Tipus de document
:   Anunci

Descriptors 

:   * Alacant
    * administració local
    * pla d'urbanisme

Informació pública de la modificació puntual número 1 del Pla de Reforma Interior del Sector APD/21 del Pla General Municipal d'Ordenació. [2011/11605]  
La regidora d'Urbanisme, amb data 21 d'octubre de 2011, ha dictat un decret pel qual resol:  
Sotmetre a informació pública, per termini d'un mes, comptat des de la publicació d'aquest edicte en el Diari Oficial de la Comunitat Valenciana, la modificació puntual núm. 1 del Pla de Reforma Interior del Sector APD/21 del Pla General Municipal d'Ordenació d'Alacant.  
Cosa que es publica perquè en prengueu coneixement, i es fa saber que l'expedient podrà ser examinat a l'oficina municipal d'informació urbanística (plaça Sant Cristòfol, 14) i que, durant el termini indicat, podran presentar-se al·legacions, tot això de conformitat amb el que disposen els articles 90.2 i 83.2 de la Llei 16/2005, de 30 de desembre, Urbanística Valenciana.  
  
Alacant, 21 d'octubre de 2011.- La regidora d'Urbanisme: Marta García-Romeu de la Vega. El vicesecretari: Germán Pascual Ruiz-Valdepeñas.
Diari Oficial de la Generalitat Valenciana


Sumari del DOGV 6439, del 17-01-2011 (2010/14348)

Informació pública de l'avantprojecte de Llei de la Generalitat, de Governança i Coordinació de la Investigació Sanitària i Biomèdica de la Comunitat Valenciana.
-----------------------------------------------------------------------------------------------------------------------------------------------------------------

### Dades del document

Número de DOGV
:   6439

Data del DOGV
:   17-01-2011

Secció del DOGV
:   V. ANUNCIS - C) ALTRES ASSUMPTES

Número del document
:   2010/14826


Organisme emissor
:   Conselleria de Sanitat

Tipus de document
:   Anunci

Informació pública de l'avantprojecte de Llei de la Generalitat, de Governança i Coordinació de la Investigació Sanitària i Biomèdica de la Comunitat Valenciana. [2010/14262]  
A fi de donar publicitat a la tramitació de la norma s'informa de l'elaboració de l'avantprojecte de Llei de la Generalitat, de Governança i Coordinació de la Investigació Sanitària i Biomèdica de la Comunitat Valenciana, i s'obri un termini d'informació pública de 15 dies hàbils, comptats des de l'endemà de la publicació del present anunci en el Diari Oficial de la Comunitat Valenciana, d'acord amb el que establix l'article 49bis de la Llei 5/1983, de 30 de desembre, de Govern Valencià, modificat per la Llei 1/2002, de 26 de febrer, de la Generalitat Valenciana. L'esmentat esborrany pot ser consultat en l'Oficina d'Investigació Sanitària de la Direcció General d'Ordenació, Avaluació i Investigació Sanitària de la Conselleria de Sanitat, carrer del Misser Mascó, 31-33, 46913, València.  
València, 23 de desembre de 2010.- La directora general d'Ordenació, Avaluació i Investigació Sanitària: Pilar Viedma Gil de Vergara.
Diari Oficial de la Generalitat Valenciana


Sumari del DOGV 6584, del 10-08-2011 (2011/8811)

Aprovació del projecte modificat número 1 de la urbanització del sector S6.
---------------------------------------------------------------------------

### Dades del document

Número de DOGV
:   6584

Data del DOGV
:   10-08-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/8811


Data del document
:   20-07-2011

Organisme emissor
:   Ajuntament de Cabanes

Tipus de document
:   Anunci

Descriptors 

:   * Cabanes
    * administració local
    * pla d'urbanisme

Aprovació del projecte modificat número 1 de la urbanització del sector S6. [2011/8811]  
La Junta de Govern Local de l'Ajuntament de Cabanes, en sessió celebrada el 12 de maig de 2011, va adoptar l'acord d'aprovació del projecte modificat número 1 de la urbanització del sector S6, estant condicionada la seua publicació a la presentació d'un text refós que incorporara els condicionants imposats pels servicis tècnics i a la presentació dels convenis o acords firmats pel promotor amb les empreses concessionàries dels distints servicis públics.  
Aportada la dita documentació, la Junta de Govern Local, en sessió celebrada el 19 de juliol de 2011, va acordar: 1r. Considerar complits els requeriments exigits en l'acord adoptat per la Junta de Govern Local del dia 12 de maig de 2011 i en conseqüència s'eleva a definitiu tal acord, resultant definitivament aprovat el projecte modificat número 1 del projecte d'urbanització del sector S6. 2n. Procedir a la seua publicació i notificació als interessats.   
El que es fa públic, de conformitat amb l'article 152 de la Llei 16/2005, de 30 de desembre, de la Generalitat, Urbanística Valenciana, i l'article 346 del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística.  
  
Cabanes, 20 de juliol de 2011.- L'alcalde: Francisco Vicente Artola Escuriola.
Diari Oficial de la Generalitat Valenciana


Sumari del DOGV 6664, del 02-12-2011 (2011/12480)

RESOLUCIÓ de 3 de novembre de 2011, de la Conselleria d'Educació, Formació i Ocupació, per la qual s'implanten noves ensenyances en l'Escola Oficial d'Idiomes d'Elda.
----------------------------------------------------------------------------------------------------------------------------------------------------------------------

### Dades del document

Número de DOGV
:   6664

Data del DOGV
:   02-12-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/12221


Data del document
:   03-11-2011

Organisme emissor
:   Conselleria d'Educació, Formació i Ocupació

Tipus de document
:   Resolució

Anàlisi jurídica

 Descriptors 

:   * centre d'ensenyament

RESOLUCIÓ de 3 de novembre de 2011, de la Conselleria d'Educació, Formació i Ocupació, per la qual s'implanten noves ensenyances en l'Escola Oficial d'Idiomes d'Elda. [2011/12836]  
El Decret 20/2010, de 22 de gener, del Consell, (DOCV de 27.01.2010) va crear l'Escola Oficial d'Idiomes d'Elda, i va facultar el conseller d'Educació per a adoptar totes les mesures que anaren necessàries per al compliment i desenvolupament del que establix el mateix, així com per a modificar, si és el cas, el domicili, la denominació i la configuració del centre.  
Per Resolució de 29 de gener de 2010, de la Conselleria d'Educació, (DOCV de 10.03.2010) es va ordenar l'inici de les activitats del centre, així com la implantació dels nivells bàsic i intermedi de determinades ensenyances d'idiomes.  
Els estudis de planificació educativa van aconsellar, al seu moment, dotar el centre de tots els nivells per als idiomes que tenia implantats.  
  
Vista la proposta del director general d'Ordenació i Centres Docents de 2 de novembre de 2011, de conformitat amb la mateixa, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 98/2011, de 26 d'agost, del Consell, pel que s'aprova el Reglament Orgànic i Funcional de la Conselleria d'Educació, Formació i Ocupació i en virtut de la delegació establida en la Resolució de 22 de juny de 2010, resolc:  
  
  
Primer  
S'implanta en l'Escola Oficial d'Idiomes d'Elda, codi 19108003, el nivell Avançat de les ensenyances d'Alemany, Francés i Anglés i els nivells Intermedi i Avançat de Valencià.  
  
Segon  
El que establix esta resolució s'inscriurà en el Registre de Centres Docents de la Comunitat Valenciana.  
  
Tercer  
La present resolució entrarà en vigor l'endemà de la seua publicació en el Diari Oficial de la Comunitat Valenciana. No obstant això, els seus efectes s'entenen referits al curs acadèmic 2008/09.  
  
València, 3 de novembre de 2011.- El conseller d'Educació, Formació i Ocupació, p. d. (Resolució de 22 de juny de 2010, DOCV núm. 6301, d'1 de juliol de 2010), la secretària autonòmica d'Educació: Mª Auxiliadora Hernández Miñana.
Diari Oficial de la Generalitat Valenciana


Sumari del DOGV 6623, del 05-10-2011 (2011/9979)

Convocatòria de les bases del procés selectiu per a la provisió definitiva d'una plaça de funcionari de carrera (auxiliar d'administració general).
---------------------------------------------------------------------------------------------------------------------------------------------------

### Dades del document

Número de DOGV
:   6623

Data del DOGV
:   05-10-2011

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2011/9979


Data del document
:   20-09-2011

Organisme emissor
:   Ajuntament de L'Eatim de la Xara

Tipus de document
:   Anunci

Descriptors 

:   * Dénia
    * concurs administratiu

Convocatòria de les bases del procés selectiu per a la provisió definitiva d'una plaça de funcionari de carrera (auxiliar d'administració general).   
 [2011/9979]  
El president de l'entitat, mitjançant Decret número 84/11, de data 2 de setembre de 2011, aprovà la convocatòria del corresponent procés selectiu per a la provisió definitiva d'una plaça d'auxiliar d'administració general, vacant en la plantilla de personal funcionari d'aquesta corporació i inclosa en la seua oferta d'ocupació pública corresponent a l'any 2007.  
  
Nombre de places: una.   
Denominació: auxiliar d'administració general.  
Escala: general.  
Subescala: auxiliar.  
Subgrup: C2 (antic grup D).  
Torn: lliure.  
Titulació exigida: Graduat en Educació Secundària Obligatòria; (transitòriament, d'acord amb la disposició transitòria 3a, punt 1, de la Llei 7/2007, de 12 d'abril, de l'Estatut Bàsic de l'Empleat Públic, s'admeten les titulacions de Graduat Escolar, Formació Professional de primer grau o equivalent).  
Sistema selectiu: concurs oposició.  
En el Butlletí Oficial de la Província d'Alacant número 175, de data 13 de setembre de 2011, apareixen publicades les bases genèriques i específiques que han de regir l'esmentat procés selectiu.  
El termini de presentació de instàncies serà de 20 dies naturals comptats a partir de l'endemà de la publicació del present anunci en el Butlletí Oficial de l'Estat.  
La resta d'anuncis relacionats amb esta convocatòria es publicaran en el Butlletí Oficial de la Província d'Alacant i al tauler d'anuncis de l'EATIM de la Xara.  
La qual cosa es fa pública de conformitat amb allò establit a l'article 6 del Reial Decret 896/1991, de 7 de juny.  
  
La Xara, 20 de setembre de 2011.- El president de l'EATIM de la Xara: Josep Fornés Pérez.
Diari Oficial de la Generalitat Valenciana


Sumari del DOGV 6643, del 03-11-2011 (2011/11874)

RESOLUCIÓ de 26 d'octubre de 2011, de la Universitat de València, per la qual nomena Daniel Benito Goerlich catedràtic d'universitat, de l'àrea de coneixement Història de l'Art.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   6643

Data del DOGV
:   03-11-2011

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2011/11163


Data del document
:   26-10-2011

Organisme emissor
:   Universitat de València

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 26 d'octubre de 2011, de la Universitat de València, per la qual nomena Daniel Benito Goerlich catedràtic d'universitat, de l'àrea de coneixement Història de l'Art.  
  
 [2011/11507]  
D'acord amb la proposta formulada per la comissió encarregada de jutjar el concurs d'accés convocat per la Resolució de la Universitat de València de data 30 de maig de 2011 (BOE 10 de juny de 2011), per a la provisió de la plaça núm. 6016 de catedràtic d'universitat (concurs núm. 4/2011), i una vegada que el concursant proposat ha acreditat que posseeix tots els requisits establerts a la base novena de la convocatòria, aquest Rectorat, fent ús de les atribucions que li confereix l'article 65 de la Llei Orgànica 6/2001, de 21 de desembre, d'Universitats (BOE 24 de desembre), i altres disposicions que la despleguen, resol:  
  
  
Nomenar Daniel Benito Goerlich catedràtic d'universitat, de l'àrea de coneixement Història de l'Art, adscrita al Departament Història de l'Art.  
  
Contra la present resolució, que esgota la via administrativa, es podrà interposar recurs potestatiu de reposició davant del rector de la Universitat de València en el termini d'un mes des de la seua publicació en el Butlletí Oficial de l'Estat, o interposar recurs contenciós administratiu davant del Jutjat Contenciós Administratiu de València, en el termini de dos mesos des de la seua publicació en el Butlletí Oficial de l'Estat.  
  
València, 26 d'octubre de 2011.- El rector: Esteban Jesús Morcillo Sánchez.
Diari Oficial de la Generalitat Valenciana


Sumari del DOGV 6598, del 31-08-2011 (2011/9034)

Informació pública del projecte de reparcel·lació forçosa i imposició de quotes d'urbanització de la unitat d'execució P.20, del Pla General d'Ordenació Urbana d'Alcalà de Xivert.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   6598

Data del DOGV
:   31-08-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/9034


Data del document
:   19-08-2011

Organisme emissor
:   Rosales Xx, SA

Tipus de document
:   Anunci

Descriptors 

:   * Alcalà de Xivert
    * pla d'urbanisme
    * administració local

Informació pública del projecte de reparcel·lació forçosa i imposició de quotes d'urbanització de la unitat d'execució P.20, del Pla General d'Ordenació Urbana d'Alcalà de Xivert. [2011/9034]  
Rosales XX, SA, en la seua condició d'agent urbanitzador designat per l'Acord del Ple de l'Ajuntament d'Alcalà de Xivert, de data 19 d'agost de 2009, ha formulat un projecte de reparcel·lació forçosa i imposició de quotes d'urbanització relatiu a l'àmbit de la unitat d'execució única de la unitat d'execució P.20 del Pla General d'Ordenació Urbana d'Alcalà de Xivert.  
En aplicació del que estableix l'article 416 del Reglament d'Ordenació i Gestió Territorial i Urbanística (ROGTU), aprovat pel Decret 67/2006, de 19 de maig, del Consell, i modificat pel Decret 36/2007, en relació amb l'article 177.1.a de la Llei 16/2005, de 30 de desembre, de la Generalitat, Urbanística Valenciana, se sotmet l'esmentat projecte a informació pública per un termini d'un mes comptador des de la publicació d'aquest anunci en el Diari Oficial de la Comunitat Valenciana (DOCV), durant el qual les persones interessades podran formular qualssevol al·legacions que els convinguen segons dret i que seran presentades davant del Registre General de l'Ajuntament d'Alcalà de Xivert.  
Dins del termini d'un mes: es podrà consultar la documentació a què es fa referència, així com l'expedient administratiu, a l'Ajuntament d'Alcalà de Xivert, siti al carrer de la Puríssima, número 21 (reg. entrada núm. 5215, de 19.08.2011), els dies hàbils en horari d'atenció al públic.  
De la mateixa manera, els propietaris podran realitzar aquelles actuacions a què fa referència l'article 174, punts 7 i 8, i la resta de procedents de l'esmentada Llei Urbanística Valenciana i del ROGTU.  
Així mateix, expressament es fa constar que aquest anunci s'adreça, a l'efecte del compliment de l'article 59.5 de la Llei de Règim Jurídic de les Administracions Públiques i del Procediment Administratiu Comú, a aquells titulars de drets desconeguts així com a aquells amb adreça desconeguda o insuficient per a practicar la notificació o a aquells que no consta que hagen rebut l'avís enviat.  
  
  
Castelló de la Plana, 19 d'agost de 2011.- El representant legal de Rosales XX, SA: Jesús Duarte Gallego.
Diari Oficial de la Generalitat Valenciana


Sumari del DOGV 6472, del 03-03-2011 (2011/2444)

Notificació de resolució. Expedient sancionador número D-744/2010.
------------------------------------------------------------------

### Dades del document

Número de DOGV
:   6472

Data del DOGV
:   03-03-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/2444


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Notificació de resolució. Expedient sancionador número D-744/2010. [2011/2444]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica, instruït per la Conselleria de Medi Ambient, Aigua, Urbanisme i Habitatge a la persona o entitat denunciada que a continuació s'allista, ja que s'ha intentat la notificació en l'última adreça coneguda, però aquesta no s'ha pogut practicar.  
Expedient número: D-744/2010.  
Entitat o persona interessada: Viorica Duia.  
Última adreça coneguda: carrer de la Torre de les Maçanes, número 7, 1r, porta 2, 03806 Finestrat (Alacant).  
Assumpte: resolució de l'expedient sancionador dictat pel director territorial el 19 de gener de 2011.  
L'expedient es troba en el Negociat de Sancions i Recursos de la Conselleria de Medi Ambient, Aigua, Urbanisme i Habitatge, carrer Churruca, número 29, 03648 Alacant, on heu de comparéixer per a conéixer el contingut íntegre de l'acte en el termini de 10 dies hàbils, comptadors des de l'endemà de la publicació d'aquest edicte en el Diari Oficial de la Comunitat Valenciana.  
Si transcorregut aquest termini no heu comparegut, la notificació s'entendrà produïda a tots els efectes legals des de l'endemà del venciment del termini assenyalat per a comparéixer.  
S'informa la persona interessada del dret que l'assisteix d'aportar les al·legacions que estime convenients en la seua defensa o, si escau, a interposar recurs; tot això dins del termini legalment establit. Transcorregut aquest sense haver fet ús d'aquest dret, es dictarà la resolució oportuna.  
Alacant, 8 de febrer de 2011.- El director territorial: Ramón Rizo Aldeguer.